《次韵仁近见和怀归五首》
元代·方回

诸公合沓据天津，往事微茫问汉滨。
老病腐儒无可意，雪霜死草有重春。
散花不复来天女，中酒焉能致圣人。
谁一生尘赋罗袜，吾家已恐甑生尘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。